Ето кои са най-добрите училища у нас - Вестник Утро
Ето кои са най-добрите училища у нас
България | От: Стандарт нюз | 18 май 2016, 07:34 | коментара
Всяка година изборът на училище е изпитание за българския родител. Все едно дали става дума за записване на първокласник или за кандидатстване след 7 клас, проблемът е в това, че у нас официален рейтинг на училищата няма, пише "Стандарт". Затова и в родителските сайтове циркулират произволни списъци с нарочени за "най-добри" училища, за които всяка година се прави списък на чакащите. Вече обаче може да бъде направен и своеобразен рейтинг на прогимназии и гимназии, като се облегнем на резултатите от изпитите след седми или 12 клас. Тези данни за миналата година са качени в Портала за отворени данни, а родители от сайта www.danybon.com вече успяха да ги подредят в стройна класация, която може да подскаже как да направим окончателния си избор.